Indoeuropääsche Spraken
De indogermaanschen Spraken oder indoeuropääschen Spraken sünd een grote Famile vun Spraken, de all mit'nanner verwandt sünd (Villicht sünd ja alle Spraken mit'nanner verwandt, aver för de indoeuropääschen Spraken kann een dat ook bewiesen). Tohopen sünd se de gröttste Spraakfamilie up de Eer. Mehr as 2,5 Mrd. Minschen hefft en indogermaansche Spraak as Mudderspraak. De Spraken, de to düsse Familie tohören doot, stimmt wiethen övereen in Saken as Woortschatz, Flexion un in Kategorien vun de Grammatik, as Numerus un Genus.

In Europa höört meist alle Spraken to disse Familie. Bloots Törksch, Finnisch, Eestnisch, Ungaarsch, Malteesch un Basksch höört dor nich to.

Dat de indogermaanschen Spraken allerwegens över de Welt snackt weert, dat liggt besunners an de Kolonisatschoon vun dat 16. Johrhunnert af an.

Spraakgrupp
Indogermaansch